
SPRENDIMAS
DĖL TURTO PERDAVIMO PANAUDOS PAGRINDAIS VIEŠAJAI ĮSTAIGAI 
PRIENŲ RAJONO PIRMINĖS SVEIKATOS PRIEŽIŪROS CENTRUI

2018 m. rugpjūčio 30 d. Nr. T3-222
Prienai

Vadovaudamasi Lietuvos Respublikos vietos savivaldos įstatymo 7 straipsnio                      34 punktu, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu                 Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 8.1 papunkčiu ir atsižvelgdama į Lietuvos Respublikos sveikatos apsaugos ministerijos 2018-07-10 raštą Nr. (6.47–13)10-5252 „Dėl teisės akto projekto derinimo“, Prienų rajono savivaldybės taryba nusprendžia:
Pritarti, kad Lietuvos Respublikos sveikatos apsaugos ministerija perduotų viešajai įstaigai Prienų rajono pirminės sveikatos priežiūros centrui pagal panaudos sutartį 10 (dešimčiai) metų laikinai neatlygintinai valdyti ir naudotis valstybei nuosavybės teise priklausantį ir šiuo metu Lietuvos Respublikos sveikatos apsaugos ministerijos patikėjimo teise valdomą ilgalaikį materialųjį turtą – 1 (vieną) B tipo greitosios medicinos pagalbos automobilį „Fiat Ducato“ su medicinos įranga, kurio valstybinis Nr. KMS 751, kėbulo Nr. ZFA25000002G15004, inventorinis Nr. 011082531M, įsigijimo ir likutinė vertė 2018 m. liepos 31 d. – 49 219,17 Eur (keturiasdešimt devyni tūkstančiai du šimtai devyniolika eurų ir 17 ct).
Šis sprendimas per vieną mėnesį nuo jo įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

